دینو شفیق

دینو شفیق (پیدائش غلام دینو شفیق21 مارچ 1930ء-10 مارچ 1984ء) ایک برطانوی پاکستانی مزاحیہ اداکار تھے۔ شفیق ڈھاکہ میں پیدا ہوئے، وہ 1958ء میں برطانیہ چلے گئے اور 1970ء اور 1980ء کی دہائی کے اوائل میں کئی سٹ کام میں نظر آئے۔   انھیں بی بی سی سیٹ کام'' اٹ اینٹ ہاف ہاٹ مم'' میں چائے والا محمد کا کردار ادا کرنے اور آئی ٹی وی سیٹ کام مائنڈ یور لینگویج میں علی ندیم کے مشہور کردار کے لیے جانا جاتا ہے۔

 کیریئر 
شفیق ڈھاکہ بنگلہ دیش میں تھیٹر سے وابستہ تھے اور 1958ء میں انگلینڈ ہجرت کرنے کے بعد گلڈ ہال اسکول آف میوزک اینڈ ڈراما میں داخلہ لیا۔   ان کا پہلا فلمی کردار فلم دی لانگ ڈوئل (1967ء) میں 'اکبر' کے طور پر تھا جس میں یول برینر نے اداکاری کی تھی۔ 

 اٹ اینٹ ہاف ہاٹ مم 
''اٹ اینٹ ہاف ہاٹ مم'' بی بی سی کامیڈی سیریز تھی جسے جمی پیری اور ڈیوڈ کرافٹ نے لکھا تھا۔ یہ سیریز کی کہانی دوسری جنگ عظیم میں برٹش انڈیا میں قائم، رائل آرٹلری سے منسلک دستے کی ر سرگرمیوں کے بارے میں ہے۔ اس سیریز کو بی بی سی نے 1974ء سے 1981ء تک نشر کیا اور اس میں ونڈسر ڈیوس نے دیولالی، بمبئی پریزیڈنسی میں فوجیوں کی بیرکوں کے بیٹری سارجنٹ میجر کے طور پر کام کیا۔اس سیریز میں دینو شفیق نے چائے والا محمد کا کردار ادا کیا۔

 مائنڈ یور لینگویج 
شفیق نے آئی ٹی وی/لندن ویک اینڈ ٹیلی ویژن سیٹ کام مائنڈ یور لینگویج میں ایک طالب علم علی ندیم کا کردار ادا کیا۔ اس ڈرامے میں وہ لندن کے نائٹ اسکول میں غیر ملکی زبان کی کلاس کے طور پر انگریزی زبان سیکھنے والوں میں سے ایک تھے۔ علی ایک مسلمان پاکستانی تھا جو برطانیہ ہجرت کر گیا تھا اور اسے اکثر رنجیت سنگھ (البرٹ موسی) کے ساتھ جھگڑا کرتے دکھایا گیا تھا جو ہندوستان سے تعلق رکھنے والا ایک سکھ تھا۔۔

 دیگر کردار 
شفیق نے فلموں اور ٹی وی میں کردار ادا کیے، جیسے: کیری آن ایمنیول، مائنڈر، اسپیشل برانچ اور دی ونڈن لائن وغیرہ۔ "Dino Shafeek". BFI. Archived from the original on 26 September 2021. Retrieved 26 September 2021. ان کا آخری کردار'' ہائی روڈ ٹو چائنا ''میں تھا۔ 

 وفات 
شفیق اپنی 54 ویں سالگرہ سے گیارہ دن قبل 10 مارچ 1984ء کو اپنی منگیتر لیسلی ڈڈکاک کے ساتھ گھر پر رہتے ہوئے اچانک دل کا دورہ پڑنے سے انتقال کر گئے تھے۔

 مزید دیکھیے 
 برطانوی پاکستانی

 حوالہ جات 

 بیرونی روابط 


زمرہ:برطانوی مرد اسٹیج اداکار
زمرہ:برطانوی مرد ٹیلی ویژن اداکار
زمرہ:برطانوی مرد فلمی اداکار
زمرہ:برطانوی مسلم شخصیات
زمرہ:بنگلہ دیشی مرد اسٹیج اداکار
زمرہ:بنگلہ دیشی مرد ٹیلی ویژن اداکار
زمرہ:بنگلہ دیشی مرد فلمی اداکار
زمرہ:بنگلہ دیشی نثراد کی برطانوی شخصیات
زمرہ:بیسویں صدی کے برطانوی مرد اداکار
زمرہ:بیسویں صدی کے بنگلہ دیشی مرد اداکار
زمرہ:جامعہ ڈھاکہ کے فضلا
زمرہ:مسلم مرد مزاحیہ فنکار
زمرہ:مملکت متحدہ کے وطن گیر شہری
زمرہ:1930ء کی پیدائشیں
زمرہ:1984ء کی وفیات
زمرہ:بنگلہ دیشی اداکار
زمرہ:مرد مزاح کار